Diari Oficial de la Generalitat Valenciana


Sumari del DOGV 5988, del 03-04-2009 (2009/3689)

ORDE de 23 de març de 2009, de la Conselleria d'Educació, per la qual es modifica el Conveni de creació de l'Escola Infantil municipal, de Godelleta, per canvi d'ús de les unitats autoritzades.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3689


Data del document
:   29-03-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Godelleta
    * ensenyament públic
    * centre d'ensenyament
    * educació preescolar
    * guarda de xiquets

ORDE de 23 de març de 2009, de la Conselleria d'Educació, per la qual es modifica el Conveni de creació de l'Escola Infantil municipal, de Godelleta, per canvi d'ús de les unitats autoritzades. [2009/3689]  
L'expedient ha sigut iniciat a instància del representant de l'Ajuntament de Godelleta, entitat titular de l'Escola Infantil municipal, de Godelleta, situada al carrer Turis, 2, de la citada localitat i amb número de codi 20690784, i en este sol·licita la modificació del Conveni de creació, per canvi d'ús de les unitats d'Educació Infantil de primer cicle autoritzades.  
El 30 de juny de 2008 es va subscriure un Conveni entre la Generalitat Valenciana (Conselleria d'Educació) i l'Ajuntament de Godelleta (València) amb el qual es creava l'Escola d'Educació Infantil de primer cicle, de titularitat municipal, en Godelleta, per a impartir ensenyances d'Educació Infantil de primer cicle amb 4 unitats; 3 unitats per a xiquets d'1 a 2 anys i 1 unitat per a xiquets de 2 a 3 anys, i un màxim de 59 llocs escolars.  
En la clàusula sèptima del citat conveni s'autoritza el conseller d'Educació, per delegació, conforme a l'article 13.5 de la Llei 30/1992 de 26 de novembre, per a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.   
La Direcció General d'Ordenació i Centres Docents va declarar, a través de la Resolució amb data 19 de novembre de 2008, l'adequació de les instal·lacions proposades, quant a espais educatius es referix, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.   
Vist que la Unitat Tècnica de la Direcció Territorial d'Educació de València ha emés informe favorable en el seu àmbit competencial.  
Vista la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta de la Direcció General d'Ordenació i Centres Docents amb data 23 de març de 2009, i conformement amb esta.  
Fent ús de les atribucions que em conferix l'article 28.e de la Llei 5/1983, de 30 de desembre, del Consell,  
ORDENE  
Únic  
Aprovar la modificació del Conveni de creació de l'escola que a continuació s'indica, en els termes que s'hi especifiquen:  
Denominació genèrica del centre: Escola Infantil de Primer Cicle  
Denominació especifica del centre: Municipal  
Domicili: C/ Turis, 2  
Localitat: Godelleta  
Província: València  
Codi: 17966601  
Titular: Ajuntament de Godelleta  
Modificació que s'autoritza:  
Es canvia l'ús d'una unitat autoritzada per a xiquets d'1 a 2 anys que passara a utilitzar-se per a xiquets de 2 a 3 anys, de manera que quedarà configurada amb la composició següent:  
4 unitats d'Educació Infantil de Primer Cicle amb 61 llocs escolars.  
- 2 unitats per a xiquets d'1-2 anys amb 26 llocs escolars.  
- 2 unitats per a xiquets de 2-3 anys amb 35 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efecte el dia de la publicació en el Diari Oficial de la Comunitat Valenciana, no obstant els seus efectes acadèmics s'entenen referits a l'inici del curs escolar immediatament següent al de la data de la present orde.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interosar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació. En els litigis entre les administracions públiques no cabrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació els terminis començaran a comptar des de l'endemà de la publicació en el Diari Oficial de la Comunitat Valenciana.  
València, 23 de març de 2009  
El conseller d'Educació,  
ALEJANDRO FONT DE MORA TURÓN